หุ้นซิ่งสาย 8 เก็งกำไรเทคนิคล้วน (ภาคบ่าย)
หุ้นซิ่งสาย 8 เก็งกำไรเทคนิคล้วน (ภาคบ่าย) ประจำวันที่ 5 ม.ค.60
5 ม.ค. 2560

บล.ธนชาต ระบุในบทวิเคราะห์ (5 ม.ค.) แนะนำหุ้นที่น่าสนใจทางเทคนิคช่วงบ่าย 
EA “ซื้อ” ราคาหุ้นดีดตัวยกฐานสูงขึ้นทำจุดสูงใหม่ระยะสั้น พร้อมปริมาณการซื้อขายสูงกว่าปกติ สอดคล้องกับเครื่องมือ DI+ ชี้ตัด DI- ขึ้นทำจุดสูงใหม่ มีโอกาสแกว่งตัวขึ้นต่อได้ มีแนวต้านแรกที่ All Time High 32.50 บาท และเป้าหมายถัดไปที่ 34.00 บาท
BA “ซื้อ” ราคาหุ้นเริ่มฟื้นตัวขึ้นกลับมายืนเหนือเส้นค่าเฉลี่ย 1 เดือนได้อีกครั้ง สอดคล้องกับเครื่องมือ MACD เริ่มชี้ขึ้นมีแนวโน้มเป็นบวก เป็นจังหวะซื้อเก็งกำไรตามการฟื้นตัว มีแนวต้านแรกที่ 23.30 บาท ผ่านได้มีเป้าหมายถัดไปที่ 24.20 บาท
BANPU “ซื้อ” ราคาหุ้นดีดฟื้นตัวขึ้นทะลุแนวกด Downtrend Line พร้อมปริมาณการซื้อขายเริ่มกลับมาอีกครั้งหลังพักตัว สอดคล้องกับเครื่องมือ MACD กลับมาเป็นบวกและเส้นค่าเฉลี่ยทำ Golden Cross อีกครั้ง เป็นจังหวะซื้อเก็งกำไร มีแนวต้านแรกที่ 20.30 บาท และถัดไปที่ 21.00 บาท